Werewolf by Night (televisiospesiaali)

Werewolf by Night on yhdysvaltalainen Disney+-suoratoistopalveluun julkaistu halloween-teemainen televisiospesiaali, joka perustuu Marvel Comicsin sarjakuvahahmoon Ihmissusi yössä. Se on Marvel Cinematic Universen (MCU) ensimmäinen Marvel Studios Special Presentation-televisiospesiaali, jakaen tarinallisen jatkumonsa elokuvien ja televisiosarjojen kanssa. Spesiaalin on tuottanut Marvel Studios, ohjannut Michael Giacchino, sekä käsikirjoittaneet Peter Cameron ja Heather Quinn. Spesiaalissa joukko hirviönmetsästäjiä kilpailee toisiaan vastaan voimakkaan reliikin hallinnasta ja kohtaa samalla vaarallisen hirviön.
Sarjan pääosassa on Gael García Bernal, joka esittää Jack Russellia / Ihmissutta yössä. Spesiaalissa näyttelevät myös Laura Donnelly ja Harriet Sansom Harris. Spesiaalin kehitystyö aloitettiin jo elokuussa 2021, ja Bernal valittiin rooliinsa marraskuussa 2021. Giacchino valittiin ohjaajaksi maaliskuussa 2022, ja spesiaali kuvattiin Atlantassa maalis–huhtikuussa 2022. Spesiaali julkistettiin virallisesti syyskuussa 2022, D23 Expo -messuilla, jolloin Giacchinon paljastettiin myös säveltävän spesiaalin musiikki.
"Werewolf by Night" julkaistiin Disney+:aan osana MCU:n 7. lokakuuta 2022. Spesiaali sai positiivisen vastaanoton, kriitikoiden kehuessa sen fyysisiä erikoistehosteita, mustavalkotyyliä, näyttelijöiden roolisuorituksia (erityisesti Bernalin ja Donnellyn), Giacchinon ohjaustyyliä ja sävellyksiä, spesiaalin tarinaa, ja sitä kuinka se erosi aiemmista MCU-medioista. Värillinen versio spesiaalista, Werewolf by Night in Color, julkaistiin 20. lokakuuta 2023.
Juoni.
Bloodstonen suku, joka on saanut nimensä heidän kantamansa pyhäinjäännöksen, Verikiven, mukaan, on toiminut hirviönmetsästäjinä jo monen sukupolven ajan. Kiven viimeisin haltija, Ulysses Bloodstone, on västikään kuollut, joten pyhäinjäännös tarvitsee uuden haltijan. Hänen hautajaisensa, jotka järjestetään suvun kartanossa, Arizonassa, johon kokoontuneet hirviönmetsästäjät osallistuvat samalla seremonialliseen metsästykseen, jossa päätetään kenestä tulee Verikiven uusi haltija. Metsästäjien joukossa ovat myös Jack Russell, jonka kerrotaan tappaneen yli sata hirviötä, sekä Ulyssesin tytär, Elsa Bloodstone, joka haluaa myös Verikiven itselleen, vaikka ei ollut isänsä kanssa tekemisissä 20 vuoteen ja oli siksi menettänyt syntymäoikeutensa kiven kantamiseen.
Verussa, Ulyssesin leski ja Elsan äitipuoli, sekä Ulyssesin muumio kertovat, että Verikivi annetaan Bloodstonen kartanon maille vapautetulle hirviölle, jonka surmaajasta tulisi kiven uusi haltija. Metsästys alkaa kartanon mailla sijaitsevasta labyrintistä, osallistujat saavat myös yrittää tappaa toisensa, mutta käyttää vain mailta löytyviä aseita. Russell säästää Elsan hengen, mutta sitten metsästäjä Joshua Jovan hyökkää heidän kimppuunsa. He pääsevät Jovanilta pakoon, ja lisäksi Elsa tappaa metsästäjä Liornin. Russell löytää metsästykseen kohteena olevan hirviön, suo-olennon nimeltä Ted. Ted oli Russellin ystävä, jota tämä oli tullut pelastamaan. Metsästäjä Azarel saapuu sillä hetkellä jahtaamaan Russellia. Russell pakenee Bloodstonen suvun hautaholviin, missä Elsa piileskeli myös, mutta holvin ovet sulkeutuvat, eikä niitä saa sisäpuolelta auki ilman avaimia.
Elsa kertoi haluavansa Verikiven vain päästäkseen lopullisesti eroon sukunsa hirviönmetsästysperinteistä. Russell kertoo aikeistaan vapauttaa Ted, ja lupaa kiven Elsalle, jos tämä auttaa häntä. Elsa löytää Frances-tätinsä haudasta avaimet, joilla he pääsevät ulos hautaholvista. Ted tappaa Jovanin ja kohtaa Elsan, joka irrottaa Verikiven hänestä. Russell räjäyttää miniräjähteellä aukon kartanon maita ympäröivään muuriin, jolloin Ted pääsee pakenemaan. Hän yrittää myös koskettaa Verikiveä, mutta sen voima heittää hänet kauemmas. Paikalle saapuneet Verussa, eloonjääneet metsästäjät, sekä kartanon vartijat toteavat sen tarkoittavan, että Russell on itsekin hirviö. Vartijat tyrmäävät Russellin ja Elsan sähkösauvoilla ja vangitsevat heidät häkkiin.
Verussa käyttää Verikiveä saadakseen selville millainen hirviö Russell oli. Verikivi muuttaa Russellin ihmissudeksi, joka pakenee häkistä ja surmaa vartijat. Häkistä itsekin pakoon päässyt Elsa tappaa Azarelin ja metsästäjä Barasson, sekä ottaa Verikiven pois Verussalta estääkseen tätä tappamasta Russellia. Ihmissusimuodostaan huolimatta, Russell tunnistaa Elsan hajuaistinsa avulla ystäväksi ja pakenee kartanosta. Raivostunut Verussa yrittää tappaa Elsan, mutta Russellia etsimään palannut Ted tappaa hänet. Tedin lähdettyä Russellin perään, Elsa asettuu asumaan kartanoon ja Verussan hovimestari Billy Swan vannoo uskollisuutta hänelle. Ihmismuotoon palautunut Russell herää myöhemmin metsään pystyttämästään leiristä Tedin kanssa, ja saa kuulla Elsan olevan turvassa.
Näyttelijät.
Sivurooleissa.
Erik Back toimi Ulysses Bloodstonen muumion liikuttajana.
Tuotanto.
Kehitys.
Elokuussa raportoitiin, että Marvel Studios oli aloittanut työstämään Ihmissuteen yössä keskittyvää halloween-aiheista televisiospesiaalia Disney+:aan, mutta vielä siihen aikaan ei tiedetty olisiko spesiaalin päähenkilö Jack Russellin vai Jake Gomezin versio hahmosta. Aiemmin saman kuukauden aikana "Production Weekly" luetteli Ihmissusi yössä -projektin yhdeksi Marvelin Studiosin kehitteillä olevista projekteista. Useiden MCU -elokuvien säveltäjänä toiminut Michael Giacchino palkattiin maaliskuussa 2022 spesiaalin ohjaajaksi. Giacchino on aiemmin ohjannut lyhytelokuvan "Monster Challenge" (2018) sekä televisiosarjan "" jakson ”Ephraim and Dot” (2019). Giacchino vahvisti kesäkuussa 2022 olevansa spesiaalin ohjaajaksi, kutsuen sitä ”haastavaksi prosessiksi”, ja toivoi voivansa pian paljastaa enemmän yksityiskohtia.
Syyskuussa 2022 Marvel Studios julkisti D23 Expo -messuilla spesiaalin virallisesti nimellä "Werewolf by Night". Spesiaali itse on suurimmalta osin mustavalkoinen, mutta intro oli monivärinen ja sisälsi bongorumpujen ääntä, muistuttaen CBS:n Special Presentation -teemaa, jota käytettiin aiemmin 1980- ja 1990-lukujen televisiospesiaaleissa.
Käsikirjoitus.
Peter Cameron ja Heather Quinn käsikirjoittivat spesiaalin yhdessä, Quinnin laatiman tarinan pohjalta. Cameron oli aiemmin käsikirjoittanut aiemmin jaksoja Disney+-sarjoihin "WandaVision" (2021) ja "Moon Knight" (2022), Quinnin käsikirjoitettua aiemmin Disney+-sarjan "Hawkeye" (2021) neljännen jakson. Giacchino kertoi spesiaalin saaneen inspiraationsa 1930- ja 1940-lukuen kauhuelokuvista, sekä vuoden 1982 elokuvasta "Poltergeist". Disney+ luokitteli spesiaalin komediaksi, ja D23 Expo-messuilla sitä mainostettiin ensimmäisenä ”Marvel Studios Special Presentationina”.
Roolijako.
Pääosan alettiin elokuussa 2021 etsiä yli 30-vuotiasta latinotaustaista näyttelijää, ja Gael García Bernal valittiin pääosaan myöhemmin saman vuoden marraskuussa. Tammikuussa 2022, Laura Donnelly valittiin myös näyttelijäksi spesiaaliin. Syyskuussa 2022, Bernalin hahmon olevan Jack Russellin versio Ihmissudesta yössä, ja Donnellyn hahmon paljastettiin olevan Elsa Bloodstone. Lisäksi paljastettiin, että Harriet Sansom Harris näyttelee Verussaa, Al Hamacher näyttelee hovimestari Billy Swania, sekä Eugenie Bondurant, Kirk R. Thatcher ja Daniel J. Watts muita hirviönmetsästäjiä.
Kuvaukset.
Soesiaalin kuvaukset alkoivat Trilith Studiosin tiloissa, Atlantassa, 29. maaliskuuta 2022, Zoë Whiten kuvatessa spesiaalin. Kuvaukset saatiin päätökseen huhtikuun 2022 lopulla.
Jälkituotanto.
Jeffrey Ford toimi spesiaalin leikkaajana, tehtyään niin aiemmin myös muidenkin MCU-medioiden parissa. Spesiaali kuvattiin värillisenä ja varhaiset muokkauksetkin olivat värillisiä. Mutta Giacchino toivoi, että spesiaali esitettäisiin mustavalkoisena, ja näytti mustavalkoisen version Feigelle. Goacchinon mukaan Marvel Studios päätti julkaista spesiaalin mustavalkoisena, koska nähtyään kyseisen version he pitivät sitä tarinan hengen kannalta oikeana päätöksenä.
Musiikki.
Ohjaamisen lisäksi Giacchino myös säveltää spesiaalin musiikin.
Julkaisu.
"Werewolf by Night" julkaistiin Disney+:aan 7. lokakuuta 2022. Se on osa MCU:n .
"Werewolf by Night" tuli 15. syyskuuta – 31. lokakuuta 2023 katsottavaksi Huluun, osana vuoden 2023 ”Huluween”-ohjelmistoa, kun taas värillinen versio, Werewolf by Night in Color, julkaistiin Disney+:aan 20. lokakuuta 2023, osana ”Hallowstream”-ohjelmistoa.
Tulevaisuudessa.
Syyskuussa 2022, spesiaalin vastaava yhteistuottaja Brian Gay sanoi "Werewolf by Nightin" alkavan tutkia hirviöitä, joita oli ollut olemassa MCU:ssa jo vuosisatojen ajan. Hän myös totesi ajatuksen olevan, että hirviöitä esiintyisi myös tulevissa projekteissa. Gay selitti myös, että spesiaali loppukohtauksen myötä Russell ja Elsa Bloodstone olivat ”täysin muuttuneet”, ja ”paikoissa, joihin he itse eivät uskoneet päätyvänsä”. Hän tunsi, että se toimis alkuna hahmojen tarinalle MCU:ssa, mutta ei ollut varma milloin hahmot palaisivat. Feige sanoi spesiaalin esittelevän MCU:n tulevaisuuden kannalta ”erittäin tärkeän” osan.